Document ID: 31995R1095

KOMISSION ASETUS (EY) N:o 1095/95,
annettu 15 päivänä toukokuuta 1995,
tarjouskilpailun avaamisesta yli 12 kuukauden ikäisten nuorten lampaiden (hoggets) ruhojen tai puoliruhojen yksityisen varastoinnin tuen vahvistamiseksi Irlannissa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä neuvoston asetuksella (EY) N:o 3290/94 (2), ja erityisesti sen 7 artiklan 2 kohdan,
sekä katsoo, että
yksityisen varastoinnin tuen myöntämisen soveltamista koskevista yksityiskohtaisista säännöistä lampaan- ja vuohenliha-alalla 27 päivänä marraskuuta 1990 annetussa komission asetuksessa (ETY) N:o 3446/90 (3), sellaisena kuin se on viimeksi muutettuna asetuksella (EY) N:o 3533/93 (4), säädetään erityisesti tarjouskilpailuja koskevista yksityiskohtaisista säännöistä,
yksityisen varastoinnin tuen myöntämisen erityisistä edellytyksistä lampaan- ja vuohenliha-alalla 28 päivänä marraskuuta 1990 annetussa komission asetuksessa (ETY) N:o 3447/90 (5), sellaisena kuin se on viimeksi muutettuna asetuksella (EY) N:o 879/95 (6), säädetään erityisesti vähimmäismääristä, joista tarjous voidaan esittää,
asetuksen (ETY) N:o 3013/89 7 artiklan 2 kohtaa sovellettaessa voidaan aloittaa tarjouskilpailumenettely yksityisen varastoinnin tuen myöntämiseksi; yhteisön markkinatilanteen huomioon ottaen on osoittautunut tarpeelliseksi päättää tämän menettelyn aloittamisesta,
edellä mainitussa artiklassa säädetään näiden toimenpiteiden toteuttamisesta kunkin hinnanmäärittelyalueen tilanteen mukaan; ottaen huomioon, että yli 12 kuukauden ikäisistä eläimistä saatujen karitsanruhoja vastaavien tuotteiden markkinatilanne on Irlannissa erityisen vaikea, tarjouskilpailu on kuitenkin aiheellista avata ainoastaan Irlannissa; tätä varten on siten välttämätöntä poiketa asetuksen (ETY) N:o 3446/90 2 artiklan 2 kohdan säännöksistä, ja
lampaiden ja vuohien hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Avataan tarjouskilpailu Irlannissa yli 12 kuukauden ikäisten nuorten lampaiden (hoggets) ruhojen tai puoliruhojen yksityisen varastoinnin tuen myöntämiseksi.
Jollei asetuksen (ETY) N:o 3447/90 säännöksistä muuta johdu, tarjoukset voidaan tehdä kyseisten jäsenvaltioiden interventioelimille.
2 artikla
Poiketen siitä, mitä asetuksen (ETY) N:o 3446/90 2 artiklan 2 kohdassa sekä 3 artiklan 3 kohdan a alakohdassa ja 4 kohdan a alakohdassa säädetään:
- yksityisen varastoinnin tukea voidaan myöntää ainoastaan virheettömille, kelvollisille ja myyntikelpoisille yli 12 kuukauden ikäisten nuorten lampaiden (hoggets) ruhoille ja ruhon paloille, jotka on tuotettu direktiivin 64/433/ETY (7) 3 artiklan 1 kohdan A kirjaimen a ja e alakohdan mukaisesti vähintään kahtena viimeisenä kuukautena yhteisössä kasvatetuista eläimistä ja jotka on teurastettu enintään 10 päivää ennen asetuksen (ETY) N:o 3446/90 4 artiklan 3 kohdassa tarkoitettua varastoonpanopäivämäärää;
- mainitun asetuksen 3 artiklassa säädetty ilmoitus ja velvoitteet koskevat edellä olevassa alakohdassa tarkoitettua tuotetta.
3 artikla
Tarjoukset on esitettävä toimivaltaiselle interventioelimelle viimeistään 17 päivänä toukokuuta 1995 kello 14.00.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä toukokuuta 1995.

Labels: 3
18
17
6